DE CORNEILLE DE SCHEPPER. 197 



sieurs Serviens se trouvèrent vers nous, prianlzpour leur liberté, ausquelz 

 nous avons donné bon couraige. Notez, en cepassaige, que l'empereur des 

 Turcqz lève de toutz vins et fromens, le sepliesme et huytiesme, c'est- 

 à-dire de quinze deux, de deux brebis ung aspre, mais les officiers à ce 

 commis font payer de chascune brebis deux aspres, et le mesnie pour 

 chascun pourceau qu'on nourrit, et lors qu'on le tue, un aspre, et oultre 

 ce, ijz payent quelque chose pour leur chef, pour leurs enfans, terres, 

 maisons, granges, fenestres et choses semblables : qu'est une servitude 

 trop estrange et misérable. 



VU». — Nous avons premièrement cheminé par une haulle playne et 

 très-ample, de laquelle avons finablement descendu dans une vallée assez 

 aspre, et d'icelle à la rivière de Toplitza, qu'est très-violente et dange- 

 reuse. Elle prend sa source entre l'Occident et Septentrion, et se dégorge 

 dans Murana, entre l'Orient et le RJidy. Près de ceste rivière y at une vallée 

 très-plaisante , pleine de vignobles et bien habitée, par laquelle avons entré 

 en ung chemin pierreux et estroict, ayantz du costé gauche ladicte rivière, 

 et de l'aultre costé des montaignes bien aspres, et telles que les chariotz 

 n'y peuvent passer. Nous n'avions en tout nostre voyaige eu chemin plus 

 difficile. Nous avions laissé à main gauche la ville de Scopia, et sommes 

 parvenuz par plusieurs montaignettes en une contrée appellée Saplana, et 

 avons logé en ung villaige nommé Jerecain, c'est-à-dire le villaige des 

 faulconniers. En ces montaignettes se retreuvent des mines d'arain et 

 d'argent. Ce jour avons faict trente lieues. 



VIII°. — - Nous avons, au commencement, monté une montaigne bien 

 haulte , mais non difficile , sur la sommité de laquelle y at une playne bien 

 ample ; nous avons cheminé sur le dos d'icelle montaigne environ deux 

 lieues , et jusques à une fontayne qu'y avons trouvée soubz aulcuns arbres, 

 où nous avons prins nostre réfection, et après, continuantz sur le dos d'icelle 

 montaigne nostre chemin encoires trois lieues, avons finablement attainct 

 ung villaige, lequel est soubz le sangzachat de Zwonick, où nous avons 

 commencé descendre ladicte montaigne jusques à la rivière d'Ibar, laquelle 

 sépare la Servie de Bossina. Ladicte rivière prend son commencement entre 

 l'Occident et le Midy, et l'avons passée à guet en venant vers Constantino- 



